cyanic-selkie/wikianc huggingface dataset:
ఓదెల రైల్వేస్టేషన్
ఓదెల రైల్వేస్టేషన్‌ 2022లో విడుదలైన తెలుగు సినిమా. శ్రీమతి లక్ష్మీ రాధామోహన్‌ సమర్పణలో శ్రీ సత్యసాయి ఆర్ట్స్‌ బ్యానర్‌పై కేకే రాధామోహన్‌ నిర్మించిన ఈ సినిమాకు సంపత్ నంది ఈ సినిమాకి కథ, మాటలు, స్క్రీన్‌ప్లే అందించగా అశోక్‌తేజ దర్శకత్వం వహించాడు. వశిష్ట సింహా, హెబ్బా పటేల్, సాయిరోనక్, పూజిత పొన్నాడ, నాగమహేశ్‌ ప్రధాన పాత్రల్లో నటించిన ఈ సినిమా ఆహా ఓటీటీలో ఆగష్టు 26న విడుదలైంది.
బయటి లింకులు
వర్గం:2022 తెలుగు సినిమాలు
మధురాంతకం రైల్వే స్టేషను
మధురాంతకం రైల్వే స్టేషను భారతదేశం లోని తమిళనాడు రాష్ట్రం యొక్క కాంచీపురం జిల్లా, మధురాంతకం ఒక పురపాలక పట్టణం, ఒక తాలూకా ప్రధాన కార్యాలయంలో ఒక రైల్వే స్టేషన్ ఉంది. ఇది చెన్నై రైల్వే డివిజన్‌కు చెందినది, అధికారికంగా ఎమ్‌ఎమ్‌కే కోడ్ చేయబడ్డది. దక్షిణ లైన్ యొక్క చెన్నై సబర్బన్ రైల్వే స్టేషన్ లలో ప్రధాన స్టేషన్లలో ఒకటి, రెండు సాధారణ, శివారు ట్రాఫిక్ నిర్వహిస్తోంది. ఇది దక్షిణ భారతదేశం లోని అనేక భాగాలకు అనుసంధానించబడింది. అవి చెన్నై, కన్యాకుమారి, సేలం, పుదుచ్చేరి, తిరువంతపురం మొదలైనవి..
మూలాలు
వర్గం:చెన్నై రైల్వే డివిజను వర్గం:కాంచీపురం జిల్లా రైల్వే స్టేషన్లు వర్గం:దక్షిణ రైల్వే జోన్ వర్గం:భారతీయ రైల్వేలు
వేములపల్లి మండలం (నల్గొండ జిల్లా)
వేములపల్లి మండలం, తెలంగాణ రాష్ట్రం, నల్గొండ జిల్లాలో ఇదే పేరుతో ఉన్న మండల కేంద్రం,గ్రామం.
ఇది సమీప పట్టణమైన మిర్యాలగూడ నుండి 5 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది. ప్రస్తుతం ఈ మండలం మిర్యాలగూడ రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 13  రెవెన్యూ గ్రామాలు ఉన్నాయి. మండల కేంద్రం వేములపల్లి.
గణాంకాలు
thumb|2016 పునర్వ్యవస్థీకరణకు ముందు అవిభక్త నల్గొండ జిల్లా పటంలో మండల స్థానం 2011 భారత జనగణన గణాంకాల ప్రకారం మండల పరిధిలోని జనాభా - మొత్తం	44,539 - పురుషులు 22,328 - స్త్రీలు	22,211 అక్షరాస్యత (2011) - మొత్తం	53.66% - పురుషులు 64.84% - స్త్రీలు	42.19%.
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 113 చ.కి.మీ. కాగా, జనాభా 26,093. జనాభాలో పురుషులు 13,099 కాగా, స్త్రీల సంఖ్య 12,994. మండలంలో 7,009 గృహాలున్నాయి.
నవమన్మధుడు
నవమన్మధుడు 2016లో విడుదలైన తెలుగు సినిమా. డి.ప్ర‌తాప్ రాజు స‌మ‌ర్ప‌ణ‌లో బృందావన్ పిక్చర్స్ బ్యానర్ పై ఎన్‌.వెంక‌టేష్, ఎన్‌.ర‌వికాంత్ నిర్మించిన ఈ సినిమాకు వేల్‌రాజ్‌ దర్శకత్వం వహించాడు. ధ‌నుష్, స‌మంత‌, ఎమీజాక్సన్‌, రాధికా శ‌ర‌త్‌కుమార్‌, కె.ఎస్‌.ర‌వికుమార్ ప్రధాన పాత్రల్లో నటించిన ఈ సినిమా తమిళంలో ‘తంగ మగన్’ పేరుతో, తెలుగులో ‘నవమన్మధుడు’ పేరుతో 18 డిసెంబర్ 2015న విడుదలైంది.
కథ
భరత్(ధనుష్) ఒక మధ్యతరగతి కుటుంబానికి చెందిన కుర్రాడు, తన ఫ్రెండ్స్ తో కలిసి జీవితాన్ని జాలీగా గడిపేస్తుంటాడు. హేమ (అమీజాక్సన్)తో ప్రేమలో పడతాడు. కానీ వీరి మధ్య మనస్పర్థలు రావడంతో ఇద్దరూ విడిపోతారు. దీంతో హేమను అరవింద్(అదిత్ అరుణ్) పెళ్లి చేసుకుంటాడు. ఇన్ కమ్ టాక్స్ ఆఫీస్ లో భరత్ ఉద్యోగంలో చేరి యమున(సమంత) ను పెళ్లి చేసుకుంటాడు. హేమ భర్త అరవింద్ వలన ఇన్ కమ్ టాక్స్ ఆఫీస్ లో పనిచేసే భరత్ తండ్రి (కె.యస్.రవికుమార్) ఒక కేసులో ఇరుక్కొని, ఆత్మహత్య చేసుకుంటాడు. అసలు ఆ కేస్ ఏంటి? భరత్ తండ్రికి, అరవింద్ కు వున్న సంబంధం ఏంటి? భరత్ తండ్రి ఆ కేసులో ఎలా ఇరుక్కుంటాడు? భరత్, హేమలు ఎందుకు విడిపోయారు? తన తండ్రి ఇరుక్కున్న కేసులో వున్న వాళ్ల సమస్యను ఎలా పరిష్కరించాడు? చివరకు ఏం జరిగింది అనేదే మిగతా సినిమా కథ.
మూలాలు
వర్గం:2015 తెలుగు సినిమాలు
జగిత్యాల పురపాలకసంఘం
కోరుట్ల పురపాలకసంఘం, తెలంగాణ రాష్ట్రం, జగిత్యాల జిల్లా కు చెందిన ఒక పట్టణ స్థానిక స్వపరిపాలన సంస్థ. జగిత్యాల పట్టణం దీని ప్రధాన పరిపాలన కేంద్రం. ఈ పురపాలక సంఘం నిజామాబాదు లోకసభ నియోజకవర్గం లోని జగిత్యాల శాసనసభ నియోజకవర్గం పరిధిలో ఉంది.
చరిత్ర
మేజర్ గ్రామ పంచాయితీగా ఉన్న జగిత్యాల, 1952లో 3వ గ్రేడ్ పురపాలకసంఘంగా ఏర్పడింది. 1984లో 2వ గ్రేడ్ పురపాలకసంఘంగా, 2009లో 1వ గ్రేడ్ పురపాలకసంఘంగా మార్చబడింది.
భౌగోళికం
జగిత్యాల 16 చదరపు కిలోమీటర్ల విస్తీర్ణంలోఉంది. ఇది 18.8°N, 78.93°W అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 215 కిలోమీటర్ల దూరంలో ఉంది.
జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 96460 మంది కాగా, అందులో 48056 మంది పురుషులు, 48404 మంది మహిళలు ఉన్నారు. 23213 గృహాలు ఉన్నాయి. ఇది పరిపాలనా పరంగా మునిసిపాలిటీ 8 రెవెన్యూ వార్డులుగా విభజించబడింది.
పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 48 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం బోగ శ్రావణి చైర్‌పర్సన్‌గా, గోలి శ్రీనివాస్ వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
వెలుపలి లంకెలు
వర్గం:జగిత్యాల జిల్లా పురపాలక సంఘాలు వర్గం:1952 స్థాపితాలు
మిద్దే రామారావు
ఇతడు నిర్మించిన పదహారేళ్ల వయసు సినిమా ద్వారా శ్రీదేవి, పండంటి జీవితం సినిమా ద్వారా విజయశాంతి ప్రఖ్యాతి గాంచి రెండేసి దశాబ్దాలకు పైగా తెలుగు చలనచిత్ర పరిశ్రమను ఏలారు.
జీవిత విశేషాలు
ఇతడు తూర్పుగోదావరి జిల్లా, గోకవరంలో 1945, జూలై 15న జన్మించాడు.
ఇతడికి చిన్న తనం నుండే సినిమాలపట్ల ఉన్న ఆసక్తితో తన చదువును మధ్యలో మానివేసి సినిమా ఎగ్జిబిటర్‌గా మారాడు. ఇతడు తన గ్రామంలో సుష్మ అనే టూరింగ్ టాకీసును నిర్మించాడు.
ఒక దశాబ్దం సినిమా ప్రదర్శకుడిగా కొనసాగిన తరువాత సినిమా నిర్మాణ రంగంవైపు దృష్టిని సారించాడు. మొదట్లో తెలుగులో డబ్బింగ్ సినిమాలను నిర్మించడం ప్రారంభించాడు. వాటిలో జెమినీ గణేశన్ నటించిన కొండవీటి వీరుడు, జయశంకర్ నటించిన కక్ష శిక్ష అనే సినిమాలు తమిళం నుండి, రాజ్‌కుమార్ నటించిన ప్రచండ వీరుడు అనే సినిమా కన్నడం నుండి డబ్ చేసినవి ఉన్నాయి.
తరువాత చంద్రమోహన్ హీరోగా, శ్రీదేవి కథానాయికగా, కె.రాఘవేంద్రరావు దర్శకుడిగా ఇతడు నిర్మించిన పదహారేళ్ల వయసు సినిమా సూపర్ హిట్ కావడంతో ఇతడు సినిమా నిర్మాతగా నిలదొక్కుకున్నాడు. ఈ విజయం తర్వాత ఇతడు శ్రీ రాజ్యలక్ష్మి ఆర్ట్స్ అనే బ్యానర్‌పై సినిమాలు నిర్మించడం మొదలుపెట్టాడు.
ఇతడు ఇతరభాషలలో విజయం సాధించిన సినిమాలను తెలుగులో పునర్నిర్మించాడు. అంతే కాకుండా తెలుగులో పాపులర్ అయిన నవలలను సినిమాలుగా తీశాడు. thumb|పదహారేళ్ళ వయసు
బయటి లింకులు
వర్గం:తెలుగు సినిమా నిర్మాతలు వర్గం:జీవిస్తున్న ప్రజలు వర్గం:1945 జననాలు వర్గం:తూర్పు గోదావరి జిల్లా సినిమా నిర్మాతలు
సిర్సి మారికాంబా దేవాలయం
సిర్సి మారికాంబా దేవాలయం మారికాంబా దేవి (దుర్గ)కి అంకితం చేయబడిన హిందూ దేవాలయం, ఇది కర్ణాటకలోని సిర్సిలో ఉంది, దీనిని మారిగుడి అని కూడా పిలుస్తారు, దీనిని 1688లో నిర్మించారు.
ప్రస్తావనలు
వర్గం:కర్ణాటక దర్శనీయస్థలాలు వర్గం:దుర్గా దేవాలయాలు వర్గం:Coordinates on Wikidata
రాజస్థాన్ (1999 సినిమా)
రాజస్థాన్ 1999, మే 1న విడుదలైన తెలుగు చలనచిత్రం. ఆర్.కె. సెల్వమణి దర్శకత్వం వహించిన ఈ చిత్రంలో విజయశాంతి, శరత్ కుమార్, నటించగా, ఇళయరాజా సంగీతం అందించారు.
ఇతర వివరాలు
కొంతకాలం తరువాత ఈ చిత్రం ఇదే పేరుతో తమిళంలోకి అనువాదం చేయబడింది. ఆ సందర్భంగా కొన్ని సన్నివేషాలను అక్కడి స్థానిక నటులతో పునఃచిత్రీకరించడం జరిగింది.
ఇతర లంకెలు
వర్గం:ఇళయరాజా సంగీతం అందించిన చిత్రాలు వర్గం:1999 తెలుగు సినిమాలు వర్గం:విజయశాంతి నటించిన చిత్రాలు వర్గం:ప్రకాష్ రాజ్ నటించిన చిత్రాలు వర్గం:బ్రహ్మానందం నటించిన సినిమాలు వర్గం:ఆలీ నటించిన సినిమాలు
గుడివాడ పురపాలక సంఘం
గుడివాడ పురపాలక సంఘం, ఆంధ్రప్రదేశ్ రాష్ట్రం, కృష్ణా జిల్లాకు చెందిన మున్సిపాలిటీ.ఈ పురపాలక సంఘం మచిలీపట్నం లోకసభ నియోజకవర్గం  లోని,గుడివాడ శాసనసభ నియోజకవర్గం పరిధికి చెందిన పురపాలక సంఘం.
చరిత్ర
గుడివాడ పురపాలక సంఘం ఆంధ్రప్రదేశ్ రాష్ట్రంలోని కృష్ణా జిల్లాలోని మునిసిపాలిటీ. రాష్ట్ర రాజధానికి అమరావతికి 45 కి.మీ దూరంలో ఉంది.గుడివాడని పూర్వం గుళ్ళవాడ అనేవారు. అది కాలక్రమేన గుడివాడగా మారింది.1937 లో 3 వ గ్రేడ్ మునిసిపాలిటీగా స్థాపించబడింది. ఈ పురపాలక సంఘంలో 6 మండలాలు, 36 ఎన్నికల వార్డులు ఉన్నాయి.దీనికి ప్రతి 5 సంవత్సరాలకు ఎన్నికలు జరుగుతాయి.
ప్రస్తుత చైర్‌పర్సన్, వైస్ చైర్మన్
ప్రస్త్తుత చైర్‌పర్సన్‌గా ‌ శ్రీనివాస రావు పనిచేస్తున్నాడు. వైస్ చైర్మన్‌గా అడపా వెంకట రమణ పనిచేస్తున్నాడు.
కంచి కామకోటి పీఠం
కంచి కామకోటి మఠాన్ని ఆది శంకర స్థాపించారు, తమిళనాడు కాంచీపురం నగరంలో ఉంది. కంచి మఠం హిందువులకు సన్యాస సంస్థ స్ఫూర్తితో స్థాపించబడింది. కాంచీపురం మఠం పంచ-భూతస్తలాలలో ఒకటిగా ఉంది. ఈ మఠం వాస్తవానికి ఎవరు నిర్మించారని పురావస్తు ఆధారాల ప్రకారం ఇప్పుడు 2500 సంవత్సరాల క్రితం నదని తెలుస్తుంది. ఈ మఠం యొక్క గోడలపై శిలాశాసన ఆధారాల ద్వారా నిరూపితమైంది. కొందరు చరిత్రకారులు కాంచీపురంలో మఠం కంటే ఎక్కువ మూడు దశాబ్దాల ముందు అని పేర్కొన్నారు కాని ఈ వాదనను బలపరిచే ఘన ఆధారాలు ఉన్నాయి. మొదట్లో మఠం కుంభకోణంలో ఉండేది. కానీ హైదర్ ఆలీ యొక్క సైన్యం ఈ ప్రాంతంలో కవాతు చేసినప్పుడు 18 వ శతాబ్దంలో కాంచీపురానికి తరలించారు. నేడు, మఠం దక్షిణ భారతదేశం అంతటా ఖ్యాతి గడించింది,, ఆది శంకర భక్తులు ప్రతి సంవత్సరం వేల సంఖ్యలో శాంతి, ప్రశాంతత యొక్క శోధన కొరకు ఇక్కడకు వస్తారు
గురు పరంపర
ఈ మఠం యొక్క గురుపరంపరను 1823 కన్నా ముందు ఉన్నవారిని క్రమంగా కంచి మఠం ప్రకటించడం జరిగింది. ఈ మఠం గురుపరంపర ఈ క్రింది విధంగా ఉంది.
మూలాలు
వర్గం:హిందూ మతము యాత్రా స్థలాలు వర్గం:హిందూ మతము
అడిగుప్ప
అడిగుప్ప, అనంతపురం జిల్లా, గుమ్మగట్ట మండలానికి చెందిన రెవెన్యూయేతర గ్రామం. ఈ గ్రామం వందల యేళ్ళుగా మద్యం, మాంసం పై నిషేధం ఉంది.
గ్రామ విశేషాలు
ఈ గ్రామం అనంతపురం జిల్లా గుమ్మఘట్ట మండలంలో ఉంది. రాయదుర్గానికి సరిగ్గా 8 కిలోమీటర్ల దూరంలో ఉన్న ఈ గ్రామంలో 95 ఇళ్లు ఉన్నాయి. 470 మంది నివసిస్తున్నారు. ఎవరూ కూడా మద్యం, కోడి మాంసం ముట్టరు. ఇది పూర్వం నుంచీ కొనసాగుతున్న సంప్రదాయమని గ్రామస్థులు చెబుతున్నారు.
మధ్య, మాంస నిషేధం
‘వందేళ్ల క్రితం ఈ ప్రాంతం సామంత రాజుల పాలనలో ఉండేది. చిత్రదుర్గం రాజులు తరచూ ఈ గ్రామంపై దాడి చేసి అందినకాడికి దోచుకుపోయేవారు. చిత్రదుర్గాన్ని పాలించే బుడిగే చిన్నయ్య అనే రాజు అడిగుప్ప మీద అర్ధరాత్రి దండ యాత్ర చేసేందుకు కుట్ర పన్నుతాడు. గ్రామంలోని సొమ్ము, బంగారు దోచుకోవాలని చూస్తాడు. దీనికోసం గ్రామంలో ఉన్న వారందరికీ మద్యాన్ని ఎరగా వేసి, కోడి మాంసాన్ని తినిపించి, మత్తులో మునిగేలా చేస్తాడు. రాజు అచ్చువళ్లి కాటనాయక్‌ రాజ్యంలో లేనప్పుడు బుడిగే చిన్నయ్య ఈ ప్రయత్నం చేస్తాడు. మను దాడుల నుంచి రక్షించాలంటూ ప్రజలందరూ సమీపంలోని కొండపై ఉన్న రాజుల దేవర గుడి వద్దకు వెళ్లి ప్రత్యేక పూజలు చేశారు. ఆ సమయంలో ఓ వ్యక్తికి దేవుడు పూని.. మీ గ్రామ కాపలాదారులకు కోడి మాంసం, మద్యం ఎరగా చూపి దాడులు చేస్తున్నారని చెప్పాడు. ఆ రోజు నుంచి ఈ గ్రామంలో ఎవరూ కోడి మాంసం, మద్యం ముట్టరాదని నియమం. ఈ గ్రామంలోని పాఠశాల, అంగన్‌వాడీ కేంద్రంలో గుడ్డుకు బదులు పండ్లు ఇస్తున్నారు. ఎవరైనా మద్యం తాగివస్తే వారిని గ్రామ బహిష్కరణ చేస్తున్నారు.
సమస్య పరిష్కారాలు
అడిగుప్ప గ్రామంలో ఇప్పటివరకూ పోలీసు కేసు నమోదు కాలేదు. అత్యాచారాలు, హత్యా ఉదంతాలే లేవు. గ్రామ కట్టుబాటును అందరూ గౌరవించాల్సిందే. చిన్నపాటి గొడవలు తలెత్తినా పోలీస్‌ స్టేషన్‌ వరకూ విషయాన్ని తీసుకెళ్లకుండా పెద్దలే రాజీ కుదుర్చుతారు. గ్రామ కట్టుబాటును ధిక్కరించే ప్రయత్నం చేస్తే ప్రజలంతా కలిసి గ్రామ బహిష్కరణ చేస్తారు.
తొలిబిడ్డకు రాజుల పేర్లు
పూర్వకాలం నుంచీ మా ఊర్లో వస్తున్న ఆచారం ప్రకారం ఇంట్లో మొదటి కాన్పులో పుట్టిన బిడ్డకు రాజుల దేవుని పేరును పెట్టుకుంటారు. గ్రామంలోని ప్రతి ఇంట్లో రాజులదేవుని పేరులేని సంతానం ఉండదు. ఓటర్ల జాబితా పరిశీలిస్తే ఈ గ్రామంలో 102 మంది.. రాజమ్మ, రాజయ్య, రాజులయ్యలు ఉన్నారు.
కాలాపానీ
కాలాపానీ 1996లో ప్రియదర్శన్ దర్శకత్వంలో విడుదలైన ఒక దేశభక్తి చిత్రం. 1915లో స్వాతంత్ర్య పోరాట సమయంలో ఆంగ్లేయుల చేతిలో బంధీలైన కొంతమంది దేశభక్తుల జైలు జీవితాల ఆధారంగా ఈ సినిమా తీశారు. దర్శకుడు ప్రియదర్శన్ ఈ సినిమాకు కథా రచయిత కూడా. మోహన్ లాల్, ప్రభు, టబు, అమ్రిష్ పురి, నెడుముడి వేణు, శ్రీనివాసన్, టిను ఆనంద్, వినీత్ తదితరులు ప్రధాన పాత్రధారులు. ఈ సినిమాకు మలయాళ సినిమా చరిత్రలో ఒక ప్రత్యేకమైన స్థానం ఉంది. ఈ సినిమాను మలయాళంలోనే తీసినా హిందీలో సజా-ఏ-కాలా పానీగానూ, తమిళంలో సిరైచలై, తెలుగులో అదే పేరుతో అనువాదం అయ్యింది. హిందీ అనువాదం అమితాబ్ బచ్చన్ కొనుగోలు చేయడమే కాకుండా సినిమా మొదట్లో వచ్చే వ్యాఖ్యానం కూడా చెప్పాడు.
అండమాన్ నికోబార్ దీవుల రాజధాని పోర్టు బ్లెయిర్లోని, సెల్యులార్ జైల్ (కాలాపానీ) అనే జైలులో బంధించ బడిన బంధీల స్థితిగతులకు అద్దం పట్టిన చిత్రం ఇది. ప్రముఖ సంగీత దర్శకుడు ఇళయరాజా సంగీతాన్నిందించగా, సంతోష్ శివన్ సినిమాటోగ్రఫీ, ఎన్. గోపాలకృష్ణన్ ఎడిటింగ్ విభాగాలు చూసుకున్నారు. మలయాళ సినిమాల్లో డాల్బీ స్టీరియోను పరిచయం చేసిన సినిమా కూడా ఇదే. ఈ సినిమాకు అప్పట్లో 2.5 కోట్ల రూపాయల వ్యయం అయ్యింది. అప్పట్లో అత్యంత ఖరీదైన మలయాళ చిత్రం కూడా ఇదే.
ఈ సినిమా మూడు జాతీయ పురస్కారాలు అందుకుంది. ఉత్తమ ఆర్ట్ డైరెక్టరుగా సాబు సిరిల్, ఉత్తమ స్పెషల్ ఎఫెక్ట్స్ గా ఎస్. టి. వెంకీ, ఉత్తమ సినిమాటోగ్రాఫరుగా సంతోష్ శివన్ ఎంపికయ్యారు. అంతే కాకుండా 6 కేరళ రాష్ట్ర పురస్కారాలు కూడా సొంతం చేసుకున్నది. ప్రపంచ వ్యాప్తంగా 450 థియేటర్లలో విడుదలైన అప్పటిదాకా భారతదేశంలో విడుదలైన అత్యంత భారీ చిత్రంగా నమోదయ్యింది.
కథ
1965 లో భారత సైన్యానికి చెందిన జి. ఎస్. సేతు (వినీత్) తన అత్త పార్వతి (టబు) భర్త గోవర్ధన్ మేనన్ (మోహన్ లాల్) ను వెతుక్కుంటూ అండమాన్ నికోబార్ దీవుల్లో ఒకటైన, రాస్ ఐలాండ్లో గల కాలాపానీ జైలుకు వెళతాడు. గోవర్ధన్ ను బ్రిటిష్ ప్రభుత్వం 1915లో ఈ జైలుకు పంపించి ఉంటుంది. అప్పటి దాకా జైల్లో బంధించి బడిన ఖైదీ వివరాలున్న ఓ పాత గదిలో గోవర్ధన్ కు సంబంధించిన ఫైలు అతనికి దొరుకుతుంది. అది చదివిన సేతుకు గోవర్ధన్ కథ తెలుస్తుంది. గోవర్ధన్ ఒక వైద్యుడు, జాతీయవాది. స్వాతంత్ర్యోద్యమ సమయంలో 55 మంది ప్రయాణిస్తున్న ఓ రైలును బాంబుతో పేల్చివేశాడని అతనిమీద అపవాదు వేసి అతన్ని జైలుకు పంపించేస్తారు. పార్వతితో అతని వివాహం జరిగిన రోజే అతన్ని అండమాన్ జైలుకు తీసుకెళ్ళిపోతారు. పార్వతి మాత్రం భర్త మళ్ళీ తిరిగి వస్తాడని ఎదురు చూస్తూనే ఉంటుంది.
పాటలు
ఈ సినిమాకు ఇళయరాజా సంగీత దర్శకత్వం వహించగా తెలుగులో పాటలన్నీ బాలు, చిత్ర గానం చేశారు.
మూలాలు
వర్గం:అనువాద సినిమాలు
టి.ఇందిరా చిరంజీవి
త్రిపురారిభట్ల ఇందిరా చిరంజీవి ప్రముఖ తెలుగు రచయిత్రి.
జీవిత విశేషాలు
ఈమె ప్రముఖ సాహితీవేత్త త్రిపురారిభట్ల వీరరాఘవస్వామి కోడలు. ఆమె అసలు పేరు ఇందిరాదేవి అయితే ఇందిరా చిరంజీవి అనే కలం పేరుతో ప్రసిద్ధి చెందారు. వందకుపైగా కథలతోపాటు కథానికలు, వ్యాసాలు, నాటికలు, గేయాలు, కవితలు రాశారు. పలు అంశాలపై రేడియో ప్రసంగాలూ చేశారు. 'నీవు నీవుగానే ఉండు' కథానికల సంపుటికి 1995లో డాక్టర్‌ సి.నారాయణరెడ్డి నుండి సినీ కళాసాహిత్య అవార్డును అందుకున్నారు. కొంతకాలంపాటు 'కరుణశ్రీ' పత్రిక గౌరవ సంపాదకులుగా వ్యవహరించారు. కవితాగానం, కవితావనం, పుష్యరాగాలు వీరి రచనల్లో కొన్ని. ఎన్నో అవార్డులు, రివార్డులతో పాటు 2008లో తెలుగు విశ్వ విద్యాలయ ధర్మనిధి పురస్కారం, జీవనసాఫల్య పురస్కారాలను అందుకున్నారు. సందర్శించి నివాళులర్పించారు. ముగ్గురు కుమారులు, కుమార్తె ఉన్నారు.
మరణం
గుంటూరు జిల్లా తెనాలి రామలింగేశ్వరపేటకు చెందిన ఆమె కొంతకాలంగా అనారోగ్యంతో బాధపడుతున్నారు. ఆమె ఫిబ్రవరి 6 2016 న మరణించారు.
పక్కం
పక్కం భారత దేశములోని తమిళనాడు రాష్ట్రము నందలి తిరువళ్ళూరు జిల్లాలో ఒక గ్రామం ఉంది. ఇది చెన్నై నుండి 34 కిలోమీటర్ల దూరంలో నెలకొని ఉంది. పక్కం చెన్నై మెట్రోపాలిటన్ ఏరియా క్రింద వస్తుంది, అది తరచుగా రైలు సేవలు కలిగిన తిరునిన్ద్రవుర్ నకు చాలా దగ్గరగా ఉంది.
పక్కం ఆంజనేయ ఆలయం, శ్రీ ఎల్లైంమన్ ఆలయం, వినాయగర్ ఆలయం శివన్ దేవాలయం, పెరుమాళ్ ఆలయం సహా పక్కం లో చాలా దేవాలయాలు ఉన్న ఒక వ్యవసాయ గ్రామం.
రవాణా
పక్కం నందు పనిచేస్తున్న బస్సులు:
65D
www.spsalesandservice.in పక్కం కు స్వాగతం.
వర్గం:తిరువళ్ళూరు జిల్లా గ్రామాలు
కాలా (2018 సినిమా)
కాలా 2018లో విడుదలైన యాక్షన్ రోమాంటిక్ ఎంటర్టైనర్ సినిమా. వండర్ బార్ ఫిలింస్ పతాకంపై ధనుష్ ఈ చిత్రాన్ని నిర్మించగా పా. రంజిత్‌ దర్శకత్వం వహించాడు.
మూలాలు
వర్గం:2018 తెలుగు సినిమాలు
ముకుల్ వాస్నిక్
ముకుల్‌ వాస్నిక్‌ మహారాష్ట్ర రాష్ట్రానికి చెందిన రాజకీయ నాయకుడు. ఆయన యూపీఏ హయాంలో మన్మోహన్ సింగ్ మంత్రివర్గంలో సామాజిక న్యాయం, ఉపాధి కల్పన మంత్రిగా పని చేశాడు.
జననం, విద్యాభాస్యం
ముకుల్‌ వాస్నిక్‌ 1959 సెప్టెంబర్ 27న న్యూఢిల్లీలో జన్మించాడు. ఆయన బీఎస్సీ గ్రాడ్యుయేషన్ తర్వాత ఎంబీఏ పూర్తి చేశాడు. ముకుల్‌ వాస్నిక్‌ తండ్రి బాలకృష్ణ వాస్నిక్ బుల్దానా నుంచి ఎంపీగా ప్రాతినిధ్యం వహించాడు. ముకుల్ వాస్నిక్  60ఏళ్ల వయస్సులో రవీనా ఖురానాను 2020 మార్చి 8న వివాహం చేసుకున్నాడు.
రాజకీయ జీవితం
ఆయన జూన్ 2022లో జరిగిన రాజ్యసభ ఎన్నికల్లో రాజస్థాన్‌ నుండి రాజయసభ సభ్యుడిగా ఎన్నికయ్యాడు.
మూలాలు
వర్గం:1959 జననాలు
సత్తోవాల్
భౌగోళికం, జనాభా
Sattowal (58) అన్నది అమృత్‌సర్ జిల్లాకు చెందిన బాబ బకాలా తాలూకాలోని గ్రామం, ఇది 2011 జనగణన ప్రకారం 175 ఇళ్లతో మొత్తం 870 జనాభాతో 171 హెక్టార్లలో విస్తరించి ఉంది. సమీప పట్టణమైన Batala అన్నది 12 కి.మీ. దూరంలో ఉంది. గ్రామంలో మగవారి సంఖ్య 445, ఆడవారి సంఖ్య 425గా ఉంది. షెడ్యూల్డ్ కులాల సంఖ్య 244 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37818.
విద్యా సౌకర్యాలు
* గ్రామంలో 1 ప్రభుత్వ బాలబడి ఉంది. గ్రామంలో 1 ప్రైవేటు బాలల బడి ఉంది. * గ్రామంలో 1 ప్రభుత్వ మాధ్యమిక పాఠశాల ఉంది.
ప్రభుత్వ వైద్య సౌకర్యాలు
.
సమాచార, రవాణా సౌకర్యాలు
సమీప ఇంటర్నెట్ కెఫెలు / సామాన్య సేవా కేంద్రాలుగ్రామానికి 5 కిలోమీటర్ల లోపే ఉంది.
మార్కెటింగు, బ్యాంకింగు
సమీప ఏటియంగ్రామానికి 5 కిలోమీటర్ల లోపే ఉంది.
ఆరోగ్యం, పోషణ, వినోద సౌకర్యాలు
అసెంబ్లీ పోలింగ్ స్టేషన్ లేదు. సమీప అసెంబ్లీ పోలింగ్ స్టేషన్గ్రామానికి 5 కిలోమీటర్ల లోపే ఉంది. జనన & మరణ రిజిస్ట్రేషన్ కార్యాలయం లేదు. సమీప జనన & మరణ రిజిస్ట్రేషన్ కార్యాలయం గ్రామానికి 10 కిలోమీటర్ల కన్నా దూరంలో ఉంది.
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో):
తయారీ వస్తువులు, పరిశ్రమలు, ఉత్పత్తులు
Sattowal (58) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ): గోధుమలు, బియ్యం,మొక్కజొన్న
మూలాలు
వర్గం:అమృత్‌సర్ వర్గం:[X] తాలూకా గ్రామాలు) వర్గం:అమృత్ సర్ జిల్లా గ్రామాలు
నినాదం
thumb నినాదం : (ఆంగ్లం : Slogan స్లోగన్ లేదా Motto మోటో) సాహిత్యపరంగా చూస్తే దీనర్థం, ఉద్దేశంతో కూడిన పరిచయ వ్యాఖ్య. ఒక వ్యక్తి, సంఘం, సంస్థ, లేదా దేశం యొక్క సాధారణ లేదా విశేష ఉద్దేశం.
ఈ నినాదాల వర్గీకరణ ఈ విధంగా వుంటుంది. సంస్థలు, రాజకీయ పార్టీలు, ఉద్యమాలు, మతపరమైన భావాలు, దేశములు మొదలగువాటి ముఖ్య ఉద్దేశాలు.
వీటికి కొన్ని ఉదాహరణలు
అలాగే ముస్లింలు ఈ విధముగా నినదిస్తారు : నారయే తక్బీర్ - అల్లాహ్ ఒ అక్బర్ (ఈశ్వర నినాదం - అల్లాహ్ గొప్పవాడు)
ఇవి కూడా చూడండి
వర్గం:నినాదాలు
సంగీత (అయోమయ నివృత్తి)
సంగీత అన్న పేరు ఈ క్రింది విషయాలను సూచిస్తుంది:
ద్వారం లక్ష్మి
ద్వారం లక్ష్మి భారతీయ క్లాసికల్, హిందుస్థానీ సంగీతకారులు. ఆమె మీరాబాయి, తులసిదాసు, ఇతర సంగీత స్వరకత్వమ ఆధ్యాత్మిక గీతాలను ఆలాపిస్తుంటారు.
కెరీర్
ఆమె 2007, 2008 లలో రేడియో సంగీత సమ్మేళన్ లో పాల్గొన్నారు. ఆమె కర్ణాటక సంగీత అభివృద్ధికోసం అనేక వర్క్‌షాప్ లను నిర్వహించారు.
కుటుంబం
ఆమె ప్రఖ్యాత వాయులీన విద్వాంసులు "సంగీత కళానిథి" పద్మశ్రీ ద్వారం వెంకటస్వామినాయుడు యొక్క మనుమరాలు. ఆమె "సంగీత కళాప్రపూర్ణ" ద్వారం భావనారాయణ రావు, "వీణా విధుషి" బిరుదాంకితురాలు "శ్రీమతి ద్వారం వెంకట వరదమ్మ" దంపతుల కుమార్తె. ఆమె సోదరుడు విశాఖపట్నం స్టీలు ప్లాంటులో సివిల్ ఇంజనీరుగా పనిచేస్తున్న ద్వారం అనంత వెంకటస్వామి. ఆమె సోదరుడైన డా. ద్వారం త్యాగరాజ్, కూడా ప్రముఖ గాయకుడు.
ఇతర లింకులు
వర్గం:కర్ణాటక సంగీత విద్వాంసులు వర్గం:జీవిస్తున్న ప్రజలు వర్గం:తెలుగువారిలో సంగీతకారులు వర్గం:Indian classical singers
ముండకోపనిషత్తు
ముండక ఉపనిషత్తు లేదా ముండకోపనిషత్తు అత్యంత ప్రాచీన ఉపనిషత్తులలో ఒకటి. ఈ ఉపనిషత్తు అధర్వణ వేదమునకు సంబంధించింది. "ముక్తిత" సూత్రాలననుసరించి ఇది 108 ఉపనిషత్తులలో 5 వ ది.
శౌనకుడు అనే జిజ్ఞాసువు అంగిరస మహర్షి వద్దకు వచ్చి "ఏది తెలుసుకుంటే సర్వమూ తెలుసుకున్నట్లవుతుంది?" అని అడిగిన ప్రశ్నకు అంగిరసుడు "పరావిద్య, అపరావిద్య అని రెండు రకాలు తెలుసుకోవలసినవి ఉన్నాయని బ్రహ్మవిదులు అంటారు. పరావిద్య అంటే పరబ్రహ్మకు సంబంధించిన జ్ఞానం. అపరావిద్య అంటే లౌకికమయిన ధర్మాధర్మాలకు సంబంధించినది. రెండవదానికంటే మొదటిది గొప్పది. దాన్ని తెలుసుకున్నవాడు సంసారచక్రం నుంచి విముక్తుడవుతాడు." అంటూ ఈ ఉపనిషత్తును బోధించాడు.
ప్రథమ ముండకం
ఓం బ్రహ్మా దేవానాం ప్రథమ సంబభూవ విశ్వస్య కర్తా భువనస్య గోప్తా| స బ్రహ్మవిద్యాం సర్వవిద్యా ప్రతిష్ఠామ్‌ అథర్వాయ జ్యేష్టపుత్రాయ ప్రాహ||
సృష్టికర్తా జగద్రక్షకుడూ అయిన బ్రహ్మ దేవతలందరికంటే ముందు పుట్టాడు. ఆయనే జగత్తు సృష్టికర్త, రక్షకుడు. ఆయన సకల శాస్త్రాలకూ ఆధారభూతమైన బ్రహ్మవిద్యను తన పెద్దతనయుడైన అథర్వునకు అనుగ్రహించాడు.
అథర్వణే యాం ప్రవదేవ బ్రహ్మా- థర్వాతాం పురోవాచాంగిరే బ్రహ్మవిద్యామ్‌| స భారద్వాజాయ సత్యవహాయ ప్రాహ భారద్వాజోంగిరసే పరావరామ్‌||
బ్రహ్మ అథర్వునకు ఉపదేశించిన బ్రహ్మవిద్యను ప్రాచీన కాలంలో అథర్వుడు అంగిరునకు బోధించాడు. ఆవిద్యనే భరద్వాజగోత్రుడైన సత్యవహుడు అంగిరునివద్ద గ్రహించాడు. ఇలా పరంపరగా వస్తున్న అపరావిద్యను సత్యవాహుడు అంగిరసునికి అందజేశాడు.
విధివదుపసన్న: పప్రచ్చ| కస్మిన్ను భగవో విజ్ఞాతే సర్వమిదం విజ్ఞాతం భవతీతి:||
శునక ఋషి కుమారుడూ, ఉత్తమ గృహస్తుడని పేరుపొందినవాడూ అయిన శౌనక మహర్షి శాస్త్రోక్తరీతిగా అంగిరస మహర్షిని సమీపించి వినమృడై "హే భగవన్, దేనిని తెలుసుకోవడంవలన ఈ ప్రపంచం అంతా తెలుసుకోబడుతుంది?" అని అడిగాడు.
అంగిరసుడు శౌనకునికి ఇలా బదులు చెప్పాడు. పరావిద్య అపరావిద్య అని తెలుసుకోవలసిన విద్యలు రెండున్నాయని బ్రహ్మవిదులు చెబుతారు.
తత్రపరా, ఋగ్వేదో యజుర్వేద: సామవేదో థర్వవేద: శిక్షాకల్పా వ్యాకరణం నిరుక్తం చందో జ్యోతిషమితి| అథ పరా, యయా తదక్షర మధిగమ్యతే||
ఈ రెండువిద్యల్లో నాలుగు వేదాలు, వేదాంగాలైన శిక్షా, కల్పం, వ్యాకరణం, నిరుక్తం, చందస్సూ, జ్యోతిషమూ అన్నీ అపరా విద్యలే. ఇక శాశ్వతమూ, అమరమూ అయిన తత్వాన్ని అందించే విద్య పరావిద్య.
యత్ తదద్రేశ మగ్రాహ్య మగోత్రం అవర్ణమ్‌ అచక్షు: శ్రోత్రం తదపాణిపాదమ్‌| నిత్యం విభుం సర్వగతం సుసూక్ష్మం తదవ్యయం యద్‌ భూతయోనిం పరిపశ్యంతిధీరా:||
కళ్ళు మొదలైన జ్ఞానేంద్రియాలకు గోచరం కానిదీ, చేతులూ మొదలైన కర్మేంద్రియాలకు దొరకనిదీ, ఉత్పత్తి లేనిదీ, రంగులేనిదీ, కళ్ళు చెవులు, కాళ్ళూ చేతులు లేనిది, శాశ్వతమైనదీ, అంతటా వ్యాపించినదీ, అత్యంతమూ సూక్ష్మమైనదీ, సృష్టికి మూలకారణమైనది అయిన ఆ అక్షరతత్వాన్ని జ్ఞానులు సకల జగత్తుకూ మూలంగా అంతటా చూడగలరు.
యథోర్ణ నాభి: సృజతే గృహ్ణతే చ యథా ఫృథివ్యామ్‌ ఓషధయ: సంభవంతి | యథా సత: పురుషాత్‌ కేశలోమాని తథా క్షరాత్ సంభవతీహ విశ్వమ్‌ ||
సాలె పురుగు ఎలా తన గూడును నోటినుండే వెలికితీసి తనలోకే తీసుకుంటుందో, భూమినుండి మూలికలన్నీ ఎలా ఉద్భవిస్తాయో, మానవును తలమీదా శరీరంమీదా ఏ ప్రయత్నం లేకనే వెండ్రుకలు ఎలా పెరుగుతాయో అలాగే ఆ అక్షరతత్త్వంనుండి ఈ విశ్వం ఉత్పన్నమవుతుంది.
తపస్సువల్ల ధర్మం పెంపొందుతుంది. ఆ బ్రహ్మంనుండి అన్నం పుడుతుంది. ఆ అన్నంనుండి ప్రాణశక్తి, మనస్సు, పంచభూతాలు, లోకాలు, కర్మలు, అన్నీ ఉద్భవించాయి.
య: సర్వజ్ఞ: సర్వవిద్యస్య జ్ఞానమయం తప: | తస్మాదేతద్‌ బ్రహ్మ నామరూపమన్నం చ జాయతే ||
సృష్టికర్త, సర్వవిదుడు, జ్ఞానమే తపంగాగల బ్రహ్మ సకల ప్రాణులు వాటి ఆహారం అన్నీ పరబ్రహ్మంనుంచి ఉద్భవిస్తున్నవి.
తదేతత్ సత్యం మంత్రేషు కర్మాణి కవయో యాన్యపశ్యం స్తాని త్రేతాయాం బహుధా సంతతాని| తాన్యాచరథ నియతం సత్యకామా ఏష వ: పన్థా: సుకృతస్య లోకే|| 1 ఋషులు వేదమంత్రాలలో ఏయే యజ్ఞకర్మలను దర్శించారో అవి అన్నీ కూడా సత్యమే. మూడు వేదాలు వీటిని చాలా వివరంగా వర్ణిస్తాయి. సత్యప్రియులారా! వాటిని మీరు విధిగా నిరంతరం అనుష్ఠించండి. పుణ్యకర్మల ఫలితాలైన లోకాలకు మార్గం అదే.
వర్గం:ఉపనిషత్తులు వర్గం:వేదాంతము
పులి (2015 సినిమా)
పులి 2015లో తెలుగులో విడుదలైన సోషియో ఫాంటసీ సినిమా. యస్.వి.ఆర్ మీడియా (ప్రై) లిమిటెడ్ బ్యానర్ పై సి. శోభ నిర్మించిన ఈ సినిమాకు చింబు దేవన్ దర్శకత్వం వహించాడు. విజయ్, శ్రీదేవి, సుదీప్, శృతి హాసన్, హన్సికా మోత్వాని ప్రధాన పాత్రల్లో నటించిన ఈ సినిమా 2 అక్టోబర్ 2015న విడుదలైంది.
మూలాలు
వర్గం:2015 తెలుగు సినిమాలు
పాండురంగ్ సదాశివ్ సానే
జీవిత చరిత్ర
పాండురంగ్ సదాశివ్ సానే మహారాష్ట్ర లోని కొంకణ్‌లోని రత్నగిరి జిల్లాలోని పాల్‌గాడ్ గ్రామంలో 1899 డిసెంబరు 24 న జన్మించాడు. అతని తండ్రి పేరు సదాశివ్ సానే, తల్లి పేరు యశోదాబాయ్  అతను వారి మూడవ బిడ్డ రెండవ కుమారుడు. అతని తండ్రి, సదాశివరావు, రెవెన్యూ కలెక్టర్, సంప్రదాయబద్ధంగా ఖోట్ అని పిలుస్తారు. సానే చిన్నతనంలోనే ఆ కుటుంబం బాగానే ఉంది, కానీ తర్వాత వారి ఆర్థిక పరిస్థితి దిగజారింది, వారి ఇంటిని ప్రభుత్వ అధికారులు జప్తు చేశారు. సదాశివ సానే తల్లి యశోదాబాయి 1917 లో మరణించారు. వైద్య సదుపాయాల లేమి కారణంగా అతని తల్లి మరణించడం, ఆమె మరణశయ్యలో ఆమెను కలవలేకపోవడం అతని జీవితాంతం సేన్ గురూజీని వెంటాడినది, అతను తన తల్లి నుండి చాలా ప్రభావాన్ని పొందాడు. ఆర్థిక ఇబ్బందులు ఉన్నప్పటికీ, అతని కుటుంబ సహకారంతో చదువు కొనసాగించాడు, చదువుకొనే రోజులలో మరాఠీ మరియు సంస్కృత భాషలపై మంచి పట్టు కలిగిన తెలివైన విద్యార్థిగా గుర్తింపు పొందాడు.కవిత్వంపై కూడా ఆసక్తి కలిగి ఉన్నాడు 1918లో తన హైస్కూల్ మెట్రిక్యులేషన్ సర్టిఫికేట్ పొందాడు. ఉన్నత పాఠశాల తరువాత, అతను న్యూ పూనా కళాశాలలో (ఇప్పుడు సర్ పరుశురాంభావ్ కళాశాలగా పిలువబడుతుంది) లో తదుపరి విద్య కోసం చేరాడు. మరాఠీ, సంస్కృత సాహిత్యంలో ఆయన అక్కడ బి.ఎ. & ఎం.ఎ. డిగ్రీలను పొందారు. విద్యాభ్యాసం పూర్తయిన తర్వాత, అతను ప్రతాప్ హైస్కూల్, అమల్నేర్‌లో ఉపాధ్యాయుడిగా పనిచేశాడు. ప్రతాప్ హైస్కూల్‌లో హాస్టల్ బాధ్యతలు నిర్వహిస్తున్నప్పుడు అతను చాలా కీర్తిని పొందాడు. అతను హాస్టల్‌లోని విద్యార్థులకు వారి స్వంత జీవితంలో స్వావలంబన పాఠాన్ని బోధించాడు. అప్పుడే అతనికి సానె గురూజి అన్న బిరుదుతో అలంకరించబడ్డారు. అమల్నర్‌లో, అతను తత్వజ్ఞాన్ దేవాలయంలో తత్వశాస్త్ర విద్యను అభ్యసించాడు. 1928 సంవత్సరంలో, విద్యార్థి ( మరాఠీ : यार्यार्थी ; vidyārthī ) అనే పత్రికను ప్రచురించాడు, ఇది విద్యార్థులలో బాగా ప్రాచుర్యం పొందింది.
స్వాతంత్ర్య పోరాటం
మహాత్మా గాంధీ ఆలోచనలు అతనిపై గొప్ప ప్రభావాన్ని చూపాయి. అతను ఖాదీ దుస్తులను ఉపయోగించేవాడు. 1930 లో ఉపాధ్యాయునిగా ఉద్యోగం వదిలేసిన తరువాత, అతను శాసనోల్లంఘన దీక్షలో పాల్గొన్నాడు.కాంగ్రెస్' అనే వారపత్రికను ప్రారంభించారు. కరువు సమయంలో రైతులకు పన్ను మినహాయింపు పొందడానికి ప్రయత్నించాడు. జల్గావ్ జిల్లాలోని ఫైజ్‌పూర్‌లో జరిగిన కాంగ్రెస్ కన్వెన్షన్ (1936) విజయానికి ఆయన ఎంతో కృషి చేశారు. 1930 లో మహాత్మాగాంధీ తన దండి యాత్రను ప్రారంభించినప్పుడు, భారత స్వాతంత్ర్య ఉద్యమంలో చేరడానికి తన పాఠశాల ఉద్యోగానికి రాజీనామా చేశారు. సహాయ నిరాకరణ ఉద్యమంలో పాల్గొన్నందుకు బ్రిటీష్ అధికారులు అతడిని 15 నెలల పాటు ధూలే జైలులో ఖైదు చేశారు. 1930 నుండి 1947 వరకు, సేన్ గురూజీ వివిధ ఆందోళనలలో పాల్గొన్నాడు మరియు ఎనిమిది సందర్భాలలో అరెస్టు చేయబడ్డాడుగ్రామీణ మహారాష్ట్రలో, ముఖ్యంగా ఖండేష్లో భారత జాతీయ కాంగ్రెస్ ఉనికి వ్యాప్తిలో సానే కీలక పాత్ర పోషించాడు.. అతను ధూలే, త్రిచినోపోలీ, నాసిక్, యర్వాడ మరియు జలగావ్‌లోని జైళ్లలో ఆరు సంవత్సరాల ఏడు నెలలు గడిపాడు. ట్రిచినోపోలీ జైలులో రెండవసారి జైలు శిక్ష అనుభవిస్తున్న సమయంలో, సేన్ గురూజీ తమిళం మరియు బెంగాలీలను అభ్యసించారు మరియు తిరువళ్లువర్ యొక్క ప్రసిద్ధ రచన తిరుక్కురాల్‌ను మరాఠీలోకి అనువదించారు. మహాత్మాగాంధీ భావజాలాన్ని అనుసరించి ఫైజ్‌పూర్‌లో జరిగిన సమావేశంలో, పారిశుద్ధ పనులు ఇతర గ్రామ శుభ్రపరిచే పనులను చేపట్టాడు.ఇందుకోసం సేన్ గురూజీ రాష్ట్ర సేవా దళ్‌ను స్థాపించారు .సేన్ గురూజీ దేశభక్తి గల పద్యాలు అతని మొదటి కవితా సంకలనం 'పత్రి' నుండి ప్రసిద్ధి చెందాయి మహారాష్ట్ర గ్రామీణ ప్రాంతాల్లో భారత జాతీయ కాంగ్రెస్ ఉనికిని పెంపొందించడంలో సేన్ చురుకుగా పాల్గొన్నాడు. అతను కాంగ్రెస్ ఫైజ్‌పూర్ సమావేశంలో చురుకుగా పాల్గొనేవాడు. బొంబాయి 1936 ప్రావిన్షియల్ ఎన్నికల ప్రచారంలో పాల్గొన్నాడు. 1942 క్విట్ ఇండియా ఉద్యమంలో పాల్గొన్నాడు అరెస్టు కాబడి 15 నెలలు జైలు శిక్ష అనుభవించాడు. ఈ కాలంలో అతను మధు లిమా వంటి కాంగ్రెస్ సోషలిస్టులతో సన్నిహిత సంబంధాలు కొనసాగించాడు.భారతీయ భాషలనునేర్చుకోవడం యొక్క ప్రాముఖ్యతను, ముఖ్యంగా జాతీయ సమైక్యత సమస్య సందర్భంలో ఆయన గుర్తించారు; అంతర్భారతి ఉద్యమాన్ని ప్రారంభించాడు. అంతర్భారతి అనువాద్ సువిధ కేంద్రం (మరాఠీ: अंतरभारती अनुवाद सुविधा केन्द्र; ఇంటర్ ఇండియన్ ట్రాన్స్ లేషన్ సర్వీసెస్ సెంటర్) మరియు సానే గురూజీ రాష్ట్రీయ స్మరాక్ (మరాఠీ: साने गुरुजी राष्ट्रीय स्मारक; సానే గురూజీ నేషనల్ మెమోరియల్) ఈ వారసత్వాన్ని కొనసాగిస్తున్నాయి,. రాష్ట్రీయ స్వయం సేవక్ సంఘ్ మరియు వారి మిత్రపక్షాలవంటి హిందూ జాతీయవాద పార్టీలను సానే తీవ్రంగా విమర్శించాడు
మరాఠీ సాహిత్యం
పాండురంగ్ సదాశివ్ సానే నవలలు, వ్యాసాలు, వ్యాసాలు, పద్యాలు, పాత్రలు, నాటకాలు మొదలైన సాహిత్యంలోని వివిధ రంగాలలో రచించాడు. ప్రజలు అతని సరళమైన భాషను ఇష్టపడ్డారు. తన రచనల ద్వారా, రాజకీయ, సామాజిక మరియు విద్యా సమస్యలకు సంబంధించి తన మనసులో తలెత్తిన అన్ని ఆలోచనలు మరియు భావాలను వెల్లడించాడు. అతను ఎన్ని సరళమైన దేశీయ సంఘటనలను హృదయపూర్వకంగా వివరించాడు. అతను బాలల కోసం కోసం గైడ్ పుస్తకాలు, జీవిత చరిత్రలు మొదలైనవి వ్రాసాడు, పెద్దల కోసం వ్యాసాలు వ్రాసాడు
యాదమ్మ రాజు
thumb|యాదమ్మ రాజు యాదమ్మ రాజు తెలుగు టీవీ, చలన చిత్ర నటుడు
టీవీ, సినీ రంగ ప్రవేశం
ఈటీవీలో పటాస్ అనే కామెడీ షో ద్వారా టెలివిజన్ రంగానికి పరిచయమైన నటుడు యాదమ్మ రాజు. సంతోష్ అనే దర్శకుడి ప్రోత్సాహంతో, హరి అనే యువకుడితో కలిసి రాజు స్కిట్స్‌లో నటిస్తుండేవాడు. తర్వాత జీ తెలుగు ఛానల్ నిర్వహించిన అదిరింది అనే కామెడీ షోలో కూడా తాను నటించాడు. ఆ షోలో గల్లీ బాయ్స్ అనే టీమ్ ద్వారా తన ప్రదర్శనలను అందించాడు. పంచ్ డైలాగులను అమాయకమైన రీతిలో చెప్పడం యాదమ్మ రాజు ప్రత్యేకత. ప్రస్తుతం హైదరాబాద్‌లో నివసిస్తున్న యాదమ్మ రాజు పలు సినిమాలలో కూడా నటించాడు. 2021 లో నిర్మాత నాగబాబు యాదమ్మ రాజుకు బస్తీ బాయ్స్ అనే వెబ్ సిరీస్‌లో అవకాశం ఇస్తున్నట్లు తెలిపారు. జబర్దస్త్ ఫేమ్ బుల్లెట్ భాస్కర్ ఈ సిరీస్‌కు దర్శకత్వం వహిస్తున్నారు. 2020 లో నేచర్ కేర్ ఇన్నోవెర్షన్ సర్వీసెస్ ప్రైవేట్ లిమిటెడ్ అనే సంస్థ యాదమ్మ రాజును హైదరాబాద్ రాడిషన్ బ్లూ హోటల్‌లో ‘డాక్టర్ లాఫ్టర్ అవార్డ్ 2020’ పురస్కారంతో సత్కరించింది.
వ్యక్తిగత జీవితం
జీ తెలుగులో వినాయక చవితి స్పెషల్‌గా ‘బాపు బొమ్మకు పెళ్లంట’ అనే ఎంటర్ టైన్మెంట్ కార్యక్రమాన్ని ఆగష్టు 22, 2020 తేదిన ప్రసారం చేస్తుండగా, ఆ కార్యక్రమంలో షార్లీ స్టెల్లా అనే అమ్మాయిని ప్రేమిస్తున్నట్లు యాదమ్మ రాజు తెలిపాడు. ఆమెను సభికులకు పరిచయం చేశాడు.
మూలాలు
వర్గం:తెలుగు సినిమా నటులు వర్గం:తెలుగు సినిమా హాస్యనటులు
జె.బి. ముత్యాలరావు
'''జె.బి. ముత్యాలరావు''' తెలంగాణ రాష్ట్రానికి చెందిన రాజకీయ నాయకుడు, మాజీ పార్లమెంట్ సభ్యుడు, మాజీ శాసనసభ్యుడు. భారత జాతీయ కాంగ్రెస్ పార్టీ తరపున మూడుసార్లు పార్లమెంట్ సభ్యుడిగా ప్రాతినిధ్యం వహించాడు. గజ్వేల్ శాసనసభ నియోజవర్గం నుండి 1957 నుండి 1962 వరకు ఉమ్మడి ఆంధ్రప్రదేశ్ శాసనసభ్యుడిగా ప్రాతినిధ్యం వహించాడు.
జననం, విద్య
ముత్యాలరావు 1921, ఆగస్టు 15న తెలంగాణ రాష్ట్రం, సికింద్రాబాదు లోని తిరుమలగిరి లో జన్మించాడు. తండ్రిపేరు బాబురావు.
వ్యక్తిగత జీవితం
ముత్యాలరావుకు 1943, మార్చి 23న అన్నమ్మతో వివాహం జరిగింది. వారికి నలుగురు కుమారులు, ఐదుగురు కుమార్తెలు.
ఉద్యమ జీవితం
నిజాం పాలనకు వ్యతిరేకంగా ఆర్యసమాజ్ ప్రారంభించిన ఆందోళనలో పాల్గొన్నందుకు 1938లో జైలు శిక్ష అనుభవించాడు. 1947లో హైదరాబాద్ స్టేట్ కాంగ్రెస్ ప్రారంభించిన నిజాం పాలనకు వ్యతిరేకంగా జరిగిన ఆందోళనలో పాల్గొన్నాడు.
రాజకీయ జీవితం
1952 నుండి 1957 వరకు హైదరాబాద్ రాష్ట్ర శాసనసభ సభ్యుడిగా, 1957 నుండి 1962 వరకు ఉమ్మడి ఆంధ్రప్రదేశ్ శాసనసభ్యుడిగా పనిచేశాడు. 1952 నుండి 1961 వరకు హైదరాబాద్ స్టేట్ కాంగ్రెస్ లెజిస్లేచర్ పార్టీ, ఆంధ్రప్రదేశ్ కాంగ్రెస్ లెజిస్లేచర్ పార్టీ విప్ గా పనిచేశాడు. భారత జాతీయ కాంగ్రెస్ పార్టీ తరపున 1962 నుండి 1967 వరకు 3వ లోకసభ కు మహబూబ్‌నగర్ లోక్‌సభ నియోజకవర్గం నుండి, 1967 నుండి 1971 వరకు 4వ లోకసభ కు నాగర్ కర్నూల్ లోకసభ నియోజకవర్గం నుండి, 1971 నుండి 1977 వరకు 5వ లోకసభ కు మహబూబ్‌నగర్ లోక్‌సభ నియోజకవర్గం నుండి పార్లమెంట్ సభ్యుడిగా పనిచేశాడు. మూడవ లోకసభలో 1962 నుండి 1967 వరకు ప్రభుత్వ డిప్యూటీ చీఫ్ గా, 1967లో పార్లమెంటరీ వ్యవహారాల డిప్యూటీ మంత్రిగా పనిచేశాడు. 1969 వరకు వివిధ ముఖ్యమైన పోర్ట్‌ఫోలియోలను నిర్వర్తించాడు.
మరణం
ముత్యాలరావు తన 79 ఏళ్ళ వయసులో 2000, జూలై 26న హైదరాబాదు లో మరణించాడు.
మూలాలు
వర్గం:1921 జననాలు వర్గం:4వ లోక్‌సభ సభ్యులు వర్గం:భారత జాతీయ కాంగ్రెస్ నాయకులు వర్గం:3వ లోక్‌సభ సభ్యులు వర్గం:5వ లోక్‌సభ సభ్యులు వర్గం:ఆంధ్రప్రదేశ్ శాసన సభ్యులు (1957) వర్గం:హైదరాబాదు జిల్లా వ్యక్తులు వర్గం:హైదరాబాదు జిల్లా వ్యాపారవేత్తలు వర్గం:హైదరాబాదు జిల్లా రాజకీయ నాయకులు వర్గం:మహబూబ్ నగర్ జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు వర్గం:మెదక్ జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వివేకచూడామణి
గ్రంథకతృత్వం
శంకరాచార్యుడు వివేకచుదమణి రచయిత కాకపోవచ్చు, అయినప్పటికీ, "శంకరుని  ఆధ్యాత్మిక వారసత్వానికి చాలా దగ్గరగా ముడిపడి ఉందని  పరిగణించడంలో విఫలమైన అతని దృక్పథం  ఏదైనా విశ్లేషణ అసంపూర్ణంగా ఉంటుంది" అని రెజా షా-కజెమి తెలిపాడు. ఇతర పండితులు అయితే, సమీక్షించిన ప్రచురణలలో ఆది శంకరాచార్యునికి వివేకచుదమణి ఘనత ఇచ్చారు .కుడి|272x272px
విషయాలు
వివేకచుదమణి సంస్కృతంలో 580 శ్లోకాలను కలిగి ఉంది. ఇది గురు,శిష్యుల మధ్య సంభాషణ యొక్క రూపాన్ని కలిగి ఉంది. ఇక్కడ గురువు శిష్యుడికి ఆత్మ స్వభావాన్ని, ఆత్మను పరిశోధించడానికి, తెలుసుకోవటానికి మార్గాలను వివరిస్తాడు. పుస్తకం శిష్యుడిని దశలవారీగా బ్రాహ్మణునిగా చేరుకోవడానికి తీసుకువెళుతుంది.
ఈ పుస్తకం గోవిందునికి ప్రణామాలతో మొదలవుతుంది. దీనిని భగవంతుడిని, అతని గురువు శ్రీ గోవింద భగవత్పాదను సూచిస్తున్నట్లుగా అర్థం చేసుకోవచ్చు. ఇది స్వీయ సాక్షాత్కారం ప్రాముఖ్యతను, దానిని చేరుకోవటానికి మార్గాలను, గురువు యొక్క లక్షణాలను వివరిస్తుంది. ఇది శరీరక అనుబంధాన్ని విమర్శిస్తుంది. అనాత్మ అయిన వివిధ శరీరాలు, కోసాలు, గుణాలు, జ్ఞానము, ప్రాణాలను వివరిస్తుంది. ఇది శిష్యుడికి స్వీయ-సాక్షాత్కారం, ధ్యాన పద్ధతులు (ధ్యానం), ఆత్మ యొక్క ఆత్మపరిశీలన సాధించే మార్గాలను బోధిస్తుంది. వివేకచుదమణి భగవద్గీత తరహాలో జ్ఞానోదయమైన మానవుడు (జీవన్ముఖుడు), స్థిరమైన జ్ఞానం (స్తితప్రజ్ఞత) యొక్క లక్షణాలను వివరిస్తాడు.
వ్యాఖ్యానాలు
ఈ కృతికి రెండు సంస్కృత వ్యాఖ్యానాలు ఉన్నాయి. ఈ కృతి యొక్క మొదటి 7 శ్లోకాలపై శృంగేరీ పీఠాధిపతి శ్రీ శ్రీ సచ్చిదానంద శివభినవ నృసింహ భారతి వివేకోదయ పేరుతో ఒక వ్యాఖ్యానం రాశారు. ఆయన శిష్యుడు శ్రీ చంద్రశేఖర భారతి ఈ కృతి మొదటి 515 శ్లోకాలకు  వ్యాఖ్యానం రాశారు.
ఈ రచన పదేపదే వివిధ భాషలలోకి అనువదించబడింది, తరచూ ఒకే భాషలో వ్యాఖ్యానంతో ఉంటుంది. స్వామి ప్రభావానంద, క్రిస్టోఫర్ ఇషర్‌వుడ్, స్వామి మాధవానంద, స్వామి చిన్మయానంద మొదలైన వారు రాసిన ఆంగ్ల అనువాదాలు వ్యాఖ్యానాలలో  ఉన్నాయి.
తమిళ అనువాదాలు, వ్యాఖ్యానాలలో రమణ మహర్షి రాసినవి ఉన్నాయి. స్వామి జ్యోతిస్వరూపానంద వివేకచుదమణిని మరాఠీలోకి అనువదించారు.
ప్రముఖ శ్లోకాలు
అనువాదం: బ్రాహ్మణమే ఏకైక సత్యం, ప్రపంచం అవాస్తవం, అంతిమంగా బ్రాహ్మణుడికీ, వ్యక్తి కీ తేడా లేదు.
అనువాదం : ప్రతిస్పందనల వల్ల, తార్కికం, ఉపాధ్యాయుల సూచనలు, నిజం తెలుస్తుంది, సంకలనాల ద్వారా కాదు, రాళాలు ఇవ్వడం ద్వారా కాదు, లేదా వందలాది శ్వాస నియంత్రణ వ్యాయామాలు చేయడం ద్వారా.
బయటి లంకెలు
వర్గం:Indian philosophy వర్గం:సంస్కృత పుస్తకాలు
హేతువు
ఈ వ్యాసం కారణం, హేతుబద్దత లాంటి తాత్విక విషయాలను గురించి విశ్లేషించి రచనలు చేసిన తత్వ వేత్తల గురించి. [[దస్త్రం:Philbar_3.png|thumb|Philbar 3
]] కారణం(హేతువు ) అనేది చైతన్య వంతంగా విషయాలను అర్టం చేసుకోవడం, తర్కం తో  అన్వయించడం ,  అందుబాటులో ఉన్న సమాచారం ఆధారంగా  అభ్యాసాలు చేయటం , నమ్మకాలను  స్వీకరించటం లేదా సమర్తించడం. ఇది విలక్షణ మానవులు  నిర్వహించే కార్య కలాపాలకు దగ్గర పోలిక కలిగి ఉంటుంది. తత్వశాస్త్రం ,భాష, గణితం, విజ్ఞానశాస్త్రం ఇంకా కళ  లాంటి మానవ సామర్త్యాలలో  కారణం(హేతువు) యొక్క ప్రభావం ఉంటుంది. కారణాన్ని హేతుబద్దత అని కూడా  అంటారు.
హేతుబద్దత అనేది ఒకరి తెలివితేటలను  ఉపయోగించడంలో   మేధోపరమైన  క్రియలతో  సంబంధం కలిగి ఉంటుంది. తార్కికంగా సహేతుకమైన వాదనలను ఉత్పత్తి చేయడానికి మానవులు లాంఛనప్రాయంగా అనుసరించే తార్కిక మార్గాలను తార్కిక శాస్త్రం అధ్యయనం చేస్తుంది. తార్కికతను వివిధ రూపాలుగా ఉప విభజన చేయవొచ్చు, అవి నిగమన తర్కం , ప్రేరక తర్కం , సారూప్యత తర్కం , అపహరణ  తర్కం ఇంకా  తప్పుడు  తార్కికం. కారణం అనేది ఒక విషయం నుండి ఇంకొక విషయానికి చేరవేస్తుంది. ఉదాహరణకు ,తర్కం అనేది హేతుబద్దమైన వ్యక్తులకు తమ పరిసరాలనుండి గ్రహించిన ఇంద్రియ సమాచారం ద్వారా మంచి చెడులను గుర్తించడానికి  ఒక సాధనం. " హేతువు " ఒక నైరూప్య నామవాచకంగా వాడడానికి బదులుగా, కారణం అనేది సంఘటనలను, దృశ్యాలను లేదా ప్రవర్తనను పరిశీలించే ఒక సాధనంగా పని చేస్తుంది.
శబ్ద ఉత్పత్తి శాస్త్రం, సంబంధిత పదాలు
కారణం అనే పదానికి దగ్గరగా అర్థం వచ్చేపదాలను ఆంగ్ల భాషలో ఇంకా ఇతర యూరోపియన్ భాషలలో తత్వశాస్త్ర వాడుకలో లాటిన్, శాస్తీయ గ్రీకుపదాలను అనువదించి ఉపయోగిస్తారు.
ఫ్రాన్సిస్ బేకన్, థామస్ హాబ్స్, ఇంకా  జాన్ లాక్ ఆంగ్ల భాషలో తమ తత్వశాస్త్రాలను ప్రచురించారు. వారు ఉపయోగించే  పదాలను గ్రీకు భాషతో పోల్చారు, "లోగోలు", "తర్కం ", "రైసన్" ,  "హేతువు" అనే పదాలను పరస్పరం మార్చగలిగేవిధంగా వ్యవహరిస్తారు. హేతువు  అనేది మానవ హేతువుగా పరిగణించబడుతుంది ,  తాత్విక సందర్భాలలో "హేతువు" యొక్క విశేషణం సాధారణంగా "హేతుబద్ధమైనది" లేదా "సహేతుకమైనది" కాకుండా "హేతుబద్ధమైనది"గా ఉంటుంది. ఉదాహరణకు, కొంతమంది తత్వవేత్తలు, థామస్ హాబ్స్ కూడా నిష్పత్తి అనే పదాన్ని "తర్కం" అనే పదానికి పర్యాయపదంగా ఉపయోగించారు.
తాత్విక చరిత్ర
శాస్త్రీయ గ్రీకు కాలం నుండి ప్రకృతిలో మానవుని యొక్క విశిష్టత గురించి పాశ్చాత్త్యా  తత్వశాస్త్రంలో అలాగే ఆధునిక విజ్ఞాన శాస్త్రంలో తెలుపబడింది. తత్వశాస్త్రం  అనేది ఒక  జీవన విధానంగా పరిగణిస్తారు. మరో కోణంలో  ప్రాచీన కాలం నుండి తాత్విక చర్చ ముఖ్యమైన   అంశంగా ఉంది. హేతువు ను తరచుగా ప్రతిక్రియగా లేదా "స్వీయ-దిద్దుబాటు" అని అంటారు, తర్కం యొక్క విమర్శ తత్వశాస్త్రంలో ఒక నిరంతర ఇతివృత్తంగా ఉంది. మానవ స్వభావం గురించి విశ్లేషకులు, వేర్వేరు సమయాల్లో, వివిధ రకాలుగా నిర్వచించారు.
శాస్త్రీయ తత్వశాస్త్రం
శాస్త్రీయ తత్వవేత్తలు, ప్రకృతి ని టెలిలాజికల్ గా అర్థం చేసుకున్నారు, అనగా  ప్రతి వస్తువుకు ఒక ఖచ్చితమైన లక్ష్యం ఉందని, అది సహజ క్రమంలో సరిపోయే ఒక ఖచ్చితమైన లక్ష్యాన్ని కలిగి ఉంటుంది, అది తనకు తాను గా లక్ష్యాలను కలిగి ఉంటుంది. పైథాగరస్ లేదా హెరాక్లిటస్ తో మొదలుకొని, ఈ విశ్వ సృష్టికి  కూడా ఉందని చెప్పబడింది. హేతువు  మానవులకు ఉన్నఇతర  లక్షణాల కంటే ఎక్కువ స్థాయి తర్కంగా  పరిగణించబడింది. ప్లేటో విద్యార్థి అయిన అరిస్టాటిల్ మానవులను హేతుబద్ధమైన జంతువులుగా నిర్వచించాడు.
మూలాలు
వర్గం:తత్వశాస్త్రం
సంతోష్ శివన్
సంతోష్ శివన్ (జననం: 1964 ఫిబ్రవరి 8)ఒక ప్రముఖ భారతీయ సినిమాటోగ్రాఫర్, దర్శకుడు, నిర్మాత. 2014 లో సంతోష్ కు భారత ప్రభుత్వం పద్మశ్రీ పురస్కారాన్ని ప్రధానం చేసింది. ఆయన ఇప్పటి దాకా 45 సినిమాలకు, 41 డాక్యుమెంటరీలకు పనిచేశాడు. ఇండియన్ సొసైటీ ఆఫ్ సినిమాటోగ్రాఫర్స్ (ISC) సహ వ్యవస్థాపకుడు. సినిమాటోగ్రాఫర్ గా సంతోష్ కు ఐదు జాతీయ పురస్కారాలు లభించాయి. 2014 దాకా మొత్తం 11 జాతీయ పురస్కారాలు, 21 అంతర్జాతీయ పురస్కారాలు సొంతం చేసుకున్నాడు.
బాల్యం
సంతోష్ శివన్ ఒక కళాకారుల కుటుంబంలో జన్మించాడు. అతని తాత అతనికి చిన్నప్పటి నుంచే సంగీతం, చిత్రకళ బోధించేవాడు. అలా రాజా రవివర్మ చిత్రాల్ని పరిశీలించడం అలవాటు చేసుకున్నాడు. అతని నానమ్మ ఆ చిత్రపటాల వెనుక ఉన్న పురాణ గాథల్ని అతనికి వివరించేది. అలా అతని ఊహాశక్తి కూడా రూపుదిద్దుకుంది. తండ్రి ఖాళీ సమయాల్లో డాక్యుమెంటరీలు నిర్మించేవాడు. సంతోష్ సెలవుల్లో తన తండ్రికి ఇలాంటి కార్యక్రమాల్లో సహాయం చేసేవాడు. అలా తండ్రితో కలిసి దక్షిణ భారతదేశంలో వివిధ ప్రాంతాలు సందర్శించడం అతనికి మంచి ఆసక్తికరంగా ఉండేది. ఇలా తిరుగుతున్నప్పుడే ఆయా ప్రదేశాల్లో జరిగిన జానపద కథల్ని గురించి తెలుసుకుంటూ ఉండేవాడు. తండ్రి శివన్ కూడా సినిమాటోగ్రాఫర్. సంతోష్ అన్న సంగీత్ శివన్ సినీ దర్శకుడు. తమ్ముడు సంజీవ్ శివన్. సంతోష్ తిరువనంతపురంలోని లొయోలా స్కూల్ నుంచి పట్టభద్రుడయ్యాడు.
కెరీర్
సంతోష్ ఫిల్మ్ అండ్ టెలివిజన్ ఇన్స్టిట్యూట్ ఆఫ్ ఇండియా నుంచి శిక్షణ పొందాడు. ఇప్పటి దాకా 45కి పైగా సినిమాలు, 41 డాక్యుమెంటరీలు తీశాడు. అత్యధిక పురస్కారాలు పొందిన సినిమాటోగ్రాఫర్ కూడా ఈయనే. ఇండియన్ సొసైటీ ఆఫ్ సినిమాటోగ్రాఫర్స్ సహ వ్యవస్థాపకుడు. ఉత్తమ సినిమాటోగ్రాఫర్ గా ఐదు జాతీయ పురస్కారాలు పొందాడు. అవి 1991 మలయాళ సినిమా పెరుంతచ్చన్, 1991లో మలయాళ సినిమా మోహినియాట్టం, 1996 లో వచ్చిన బహుభాషా చిత్రం కాలాపానీ, 1998లో తమిళ సినిమా ఇరువర్ (తెలుగులో ఇద్దరు), 1999లో హిందీ సినిమా దిల్ సే.
దర్శకుడిగా ఆయనకు మొట్టమొదట 1988లో స్టోరీ ఆఫ్ టిబ్లు అనే సినిమాకు జాతీయ పురస్కారం లభించింది. 1996 లో ఆయన రూపొందించిన హలో సినిమాకు 43వ జాతీయ చిత్రోత్సవాల సందర్భంగా ఉత్తమ బాలల చిత్రం పురస్కారం వచ్చింది.
1997లో సంతోష్ దర్శకత్వం వహించిన ది టెర్రరిస్ట్ అనే తమిళ చిత్రానికి ప్రపంచ వ్యాప్తంగా గుర్తింపు లభించింది. ఈ సినిమాకు 23వ కైరో అంతర్జాతీయ చిత్రోత్సవాలలో ఉత్తమ దర్శకుడు, ఉత్తమ నటి, ఉత్తమ చిత్రంగా గోల్డెన్ పిరమిడ్ పురస్కారాలను గెలుచుకుంది. 1999లో ఉత్తమ తమిళ చిత్రంగా జాతీయ పురస్కారం గెలుచుకుంది. సూడాన్, సియాటిల్, టొరంటో చిత్రోత్సవాలలో ఈ సినిమాను అధికారికంగా ప్రదర్శించారు. 2000లో సంతోష్ రూపొందించిన మల్లి అనే చిత్రం ఉత్తమ పర్యావరణ చిత్రంగా జాతీయ పురస్కారం గెలుచుకుంది. ఇదే సినిమా పోలెండ్ లోనూ, లాస్ ఏంజిలస్ లో జరిగిన పోటీల్లో కూడా పురస్కారాలు గెలుచుకుంది.
మూలాలు
వర్గం:తెలుగు సినిమా ఛాయాగ్రహకులు వర్గం:మలయాళీ పౌరులు వర్గం:పద్మశ్రీ పురస్కార గ్రహీతలు
ఆచరపక్కం
ఆచరపక్కం భారత దేశములో తమిళనాడు రాష్ట్రం యొక్క కాంచీపురం జిల్లా లో ఒక పంచాయతి పట్టణం ఉంది. ఇది పురాతన శివాలయం ఒకటి (అరుళ్మిగు ఆత్చీస్వరార్ ఆలయం) ప్రసిద్ధి చెందింది. ఈ ఆలయం దేవరం ఆలయాలు నందు ఒకటి. ఇది చెన్నై, నగరం నుండి సుమారు 96 కి.మీ. నైరుతి నందు ఉంది. చెన్నై మెట్రోపాలిటన్ ఏరియా పరిమితులు ఆచరపక్కం పట్టణం ఇప్పుడు చేర్చబడ్డాయి. అందువల్ల చెన్నై సబర్బన్ ప్రాంతంలో పరిగణిస్తారు.
రాజకీయాలు
ఆచరపక్కం (ఎస్‌సి) (రాష్ట్రం అసెంబ్లీ నియోజకవర్గం) ప్రస్తుతం ఒక నియోజకవర్గం కాదు. కానీ చెంగల్పట్టు (లోక్ సభ నియోజకవర్గం) భాగం. ప్రస్తుతం కాంచీపురం లోక్ సభ నియోజకవర్గం పరిధిలో ఉంది.
మూలాలు
వర్గం:కాంచీపురం జిల్లా నగరాలు, పట్టణాలు వర్గం:Cities and towns in Tiruvannamalai district
చెన్నాయగారిపల్లె
చెన్నాయగారిపల్లె కడప జిల్లా నందలూరు మండలానికి చెందిన రెవెన్యూయేతర గ్రామం.
అంతర్జాతీయ తెలుగు సంస్థ
తెలుగు సాహిత్యాన్ని తెలుగువారి సంస్కృతిని గురించిన పరిశోధనలను విస్తృతం చేసి విదేశాలలో, స్వదేశంలో ఉన్న తెలుగు భాషా ప్రియులతో సాంస్కృతిక సంబంధాలు నెలకొల్పే నిమిత్తం ఏర్పడినదే అంతర్జాతీయ తెలుగు సంస్థ (ఆంగ్లం:International Telugu Institute). ఇది ఆంధ్ర ప్రదేశ్ రాష్ట్ర ప్రభుత్వంచే 1975, సెప్టెంబర్ 8 వ తేదీన ఏర్పాటు చేయబడింది. ఇది హైదరాబాదులో జరిగిన మొదటి ప్రపంచ తెలుగు మహాసభలో పాల్గొనిన సభ్యుల అంగీకారంతో ప్రవేశపెట్టిన తీర్మానం ఆధారంగా ప్రారంభింపబడింది. ఆ తరువాత ఇది 1985లో పొట్టి శ్రీరాములు తెలుగు విశ్వవిద్యాలయములో ఒక విభాగంగా విలీనం అయినది., దీనికి "అంతర్జాతీయ తెలుగు కేంద్రం"గా పేరు మార్పు చేశారు. ఈ సంస్థలో మూడు విభాగములు ఉన్నాయి. అవి. (1) సమాజం, సంస్కృతి విభాగం (2) భాషలు, సాహిత్యం, అనువాదం విభాగం., (3) ప్రచురన విభాగం
ప్రచురణలు
ఈ సంస్థ జాతీయ భారతీయ భాషల సంస్థ, మైసూర్తో కలిసి భాషా పరిసరాల శిబిరములు నిర్వహించుచున్నారు. ఈ సంస్థ తెలుగు వాణి అనే మాస పత్రిక ఆంగ్లంలో, తెలుగులో ప్రచురించుచున్నారు. ఇది నాలుగు భాషలలో ప్రచురితమవుతున్నది. అవి (1) బర్మాలో తెలుగు వాణి (2) మార్షియస్ లో తెలుగు వాణి (3) పండుగలు పబ్బాలు (4) వెర్నచ్యులరైసేషన్ ఆఫ్ లిటెరసీ - తెలుగు ప్రయోగం
ప్రసంగాలు
ఈ సంస్థ ప్రసిద్ధి చెందిన తెలుగు వ్యక్తుల జ్ఞాపకార్థం ఆవృత ప్రసంగాలను నిర్వహిస్తుంది.
బయటి లింకులు
వర్గం:ఆంధ్రప్రదేశ్ వర్గం:తెలుగు భాషాసంస్థలు వర్గం:తెలుగు భాష
International Telugu Institute
కేశవ్ ప్రసాద్ మౌర్య
కేశవ్‌ ప్రసాద్‌ మౌర్య ఉత్తరప్రదేశ్ రాష్ట్రానికి చెందిన రాజకీయ నాయకుడు. ఆయన యోగి ఆదిత్యనాథ్ మంత్రివర్గంలో ఉత్తరప్రదేశ్ రాష్ట్ర ఉప ముఖ్యమంత్రిగా, మంత్రిగా పని చేశాడు.
జననం, విద్యాభాస్యం
కేశవ్‌ ప్రసాద్‌ మౌర్య ఉత్తరప్రదేశ్‌ రాష్ట్రం, కౌశంబి జిల్లా, సిరాథు గ్రామంలో 1969 మే 7న జన్మించాడు. ఆయన బిఎ వరకు చదువుకున్నాడు.
రాజకీయ జీవితం
కేశవ్‌ ప్రసాద్‌ మౌర్య ఆరెస్సెస్, బజరంగ్‌దళ్‌లో సభ్యునిగా, గో సంరక్షణ, రామజన్మభూమి ఉద్యమంలో క్రియాశీలకంగా పాల్గొని అనంతరం భారతీయ జనతా పార్టీతో తన రాజకీయ జీవితం ప్రారంభించాడు. ఆయన 2002లో తొలిసారిగా బాందా నియోజకవర్గం నుంచి అసెంబ్లీకి పోటీ ఓడిపోయాడు, ఆయనకు ఆ ఎన్నికల్లో కేవలం 204 ఓట్లు వచ్చాయి. మౌర్య 2007లో రెండోసారి అలహాబాద్‌ నియోజకవర్గం నుండి బీజేపీ అభ్యర్థిగా పోటీ చేసి బీఎస్పీ అభ్యర్థి చేతిలో ఓడిపోయాడు.
కేశవ్‌ ప్రసాద్‌ మౌర్య 2012లో సిరాథు నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి బీఎస్పీ అభ్యర్థి ఆనంద్‌ మోహన్‌పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2014 లోక్‌సభ ఎన్నికల్లో ఫుల్పూర్‌ నియోజకవర్గం నుంచి పోటీ చేసి 3 లక్షలకు పైగా ఓట్ల తేడాతో గెలిచి తొలిసారి ఎంపీగా ఎన్నికై పోలయిన ఓట్లలో 52 శాతం ఓట్లు సాధించి రికార్డ్‌ సృష్టించాడు.
కేశవ్‌ ప్రసాద్‌ మౌర్య 2016లో బీజేపీ రాష్ట్ర అధ్యక్షుడిగా నియమితుడై, 2017 ఉత్తరప్రదేశ్ అసెంబ్లీ ఎన్నికలను రాష్ట్ర అధ్యక్షుడిగా ఎన్నికల నాయకత్వ బాధ్యతలను పూర్తిగా తనపై వేసుకొని  ఏకంగా 200 ర్యాలీలు చేపట్టి బీజేపీ పార్టీకి 312 సీట్లు రావడంలో కీలకపాత్ర పోషించాడు. ఈ ఎన్నికల ఫలితాల తరువాత యూపీ సీఎం పదవి ఆయనకే దక్కుతుందని అందరూ భావించారు, కానీ యోగి ఆదిత్యనాథ్ తెరపైకి రావడంతో ఆయనకు ఉప ముఖ్యమంత్రితో పాటు పీడబ్ల్యూడీ మంత్రిగా భాద్యతలు చేపట్టాడు.
కేశవ్‌ ప్రసాద్‌ మౌర్య 2022 ఉత్తరప్రదేశ్ శాసనసభ ఎన్నికల్లో సిరతు నియోకవర్గం నుంచి బీజేపీ అభ్యర్థిగా పోటీ చేసి తన సమీప ప్రత్యర్థి అప్నా దళ్ కెమెరావాడి అభ్యర్థి డాక్టర్ పల్లవి పటేల్ చేతిలో 7337 ఓట్ల తేడాతో ఓడిపోయాడు.
బర్గర్ పెయింట్స్
బర్గర్ పెయింట్స్ లిమిటెడ్ (Berger Paints Ltd) భారతీయ బహుళజాతి పెయింట్ కంపెనీ, భారతదేశంలోని పశ్చిమ బెంగాల్ రాజధాని కోల్ కతా లో ప్రధాన కార్యాలయం ఉంది. ఈ కంపెనీకి భారతదేశంలో 16 తయారీ యూనిట్లు ఉన్నాయి, నేపాల్ లో 2, పోలాండ్,రష్యా లలో ఒక్కొక్కటి చొప్పున ఉన్నాయి. హౌరా- రిష్రా వద్ద తయారీ యూనిట్లను కలిగి ఉంది, అరింసో, తలోజా, నాల్టోలి, గోవా, దేవ్లా, హిందూపూర్, జెజురి,  జమ్మూ,  పుదుచ్చేరి, ఉద్యోగ్ నగర్ లలో తయారీ యూనిట్లను కలిగి ఉంది. భారత్, రష్యా, పోలాండ్, నేపాల్, బంగ్లాదేశ్ వంటి ఐదు దేశాల్లో ఈ సంస్థ ఉనికిని కలిగి ఉంది. బర్గర్ పెయింట్స్ లో 3931 మందికి పైగా ఉద్యోగులతో, భారతదేశం అంతటా 50000 పైగా పంపిణీ దారులతో, 180 గోదాములతో  భారతదేశంలో రెండవ అతి పెద్ద పెయింటింగ్ పరిశ్రమ గా ఉన్నది. యూ కె పెయింట్స్ ఇండియా లిమిటెడ్ ఈ కంపెనీలో 50.09 %వాటాను కలిగి ఉన్నది.
యూరోపియన్
బెర్జర్ పెయింట్స్ స్థాపకుడు లూయిస్ బర్గర్. అతడు 1760 సంవత్సరంలో బ్రిటన్ లో పునాదులను వేశాడు.1923 సంవత్సరంలో భారతదేశంలో ప్రారంభించి, ప్రస్తుతం బర్గర్ పెయింట్స్ ఇండియా లిమిటెడ్ 16 ప్లాంట్ల తయారీ యూనిట్లతో, గత కొన్ని సంవత్సరాలుగా దేశంలో  అత్యంత వేగంగా అభివృద్ధి చెందుతున్న పెయింట్ కంపెనీల్లో ఒకటిగా, త్రైమాసికంలో, స్థిరమైన  మార్కెట్ ట్రాక్  రికార్డ్ తో దేశంలో రెండవ అతిపెద్ద పెయింట్ కంపెనీగా ఉంది.
భారతదేశంలో
ఈ సంస్థ 17 డిసెంబరు 1923 రోజు కోల్ కతాలో హాడ్ ఫీల్డ్స్ (ఇండియా) లిమిటెడ్ గా స్థాపించబడింది. 12 డిసెంబర్, 1947లో బ్రిటిష్ పెయింట్స్ హోల్డింగ్స్ ఈ సంస్థను స్వాధీనం చేసుకొని, బ్రిటిష్ పెయింట్స్ ఇండియా లిమిటెడ్ గా మార్చారు.1965 సంవత్సరంలో బ్రిటిష్ పెయింట్స్ (హోల్డింగ్స్) లిమిటెడ్ బ్రిటన్ సెలనీస్ కార్పొరేషన్ అమెరికా స్వాధీనం చేసుకుంది, దీనితో కంపెనీ  నియంత్రణ  CELEURO NV హాలండ్ కు బదిలీ చేయబడింది. 1969 సంవత్సరంలో సెలనీస్ కార్పొరేషన్ భారతీయ కంపెనీపై తమకున్న ఆసక్తిని బెర్గర్ జెన్సన్ నికల్సన్ లిమిటెడ్, బ్రిటన్ కు విక్రయించింది.1983 సంవత్సరం డిసెంబర్) లో కంపెనీ పేరు బర్గర్  పెయింట్స్ ఇండియా లిమిటెడ్ గా మార్చబడింది. 983 సంవత్సరం నుంచి ఇప్పటి వరకు కంపెనీ భారతదేశంలో బర్గర్ పేరు  సంస్థ ట్రేడ్ మార్క్ గా,   ఇతర వేరియెంట్ లను మాత్రమే ఉపయోగించి, అభివృద్ధి చేసింది. కంపెనీ కలర్ బ్యాంక్ టింటింగ్ సిస్టమ్ ను ప్రారంభించింది, దీని ద్వారా వినియోగదారుడు 5000 కంటే ఎక్కువ రంగుల శ్రేణిని ఎంచుకోవచ్చు, తరువాత వాటిని తొందరగా  అందుబాటులో ఉంచవచ్చు.
అభివృద్ధి
1997 సంవత్సరంలో పాండిచ్చేరిలో ఒక కొత్త పెయింట్ తయారీ యూనిట్ ప్రారంభించబడింది. 1999 సంవత్సరంలో రాజ్ దూత్ పెయింట్స్ లిమిటెడ్ ఈ సంస్థలో విలీనం చేయబడింది. 2000 సంవత్సరంలో జెన్సన్ & నికోలోసన్ నేపాల్ ప్రయివేట్ లిమిటెడ్ లో 100% వాటాను కంపెనీ కొనుగోలు చేసింది, ఇది జెన్సన్ & నికల్సన్ ఇండియా లిమిటెడ్ పూర్తిగా స్వంత సబ్సిడరీగా ఉంది, బెర్జర్ జెన్సన్ & నికల్సన్ నేపాల్ గా పేరు మార్చబడింది. 2001-02 సంవత్సరంలో ఐసిఐ ఇండియా మోటార్స్ & ఇండస్ట్రియల్ పెయింట్స్ వ్యాపారాన్ని వారి అనుబంధ సంస్థ బెర్జర్ ఆటో & ఇండస్ట్రియల్ కోటింగ్స్ లిమిటెడ్ ద్వారా కొనుగోలు చేశారు. 2003-04 సంవత్సరంలో జమ్మూలో ఒక కొత్త యూనిట్ వాణిజ్య ఉత్పత్తిని ప్రారంభించింది. ప్రిన్సిపల్ ఫైనాన్షియల్ గ్రూప్ USA పంజాబ్ నేషనల్ బ్యాంక్, విజయా బ్యాంక్ ఫర్ పెన్షన్ ఫండ్, ఇన్స్యూరెన్స్ బిజినెస్ లతో కంపెనీ జాయింట్ వెంచర్ కుదుర్చుకుంది. బెర్గర్ ఆటో & ఇండస్ట్రియల్ కోటింగ్స్ లిమిటెడ్ అనేది పూర్తిగా స్వంతమైన అనుబంధ సంస్థ, ఏప్రిల్ 1, 2004 నుంచి కంపెనీతో విలీనం చేయబడి, కంపెనీ BAICL డివిజన్ గా పనిచేస్తుంది. రష్యాలో పెయింట్ తయారీ కర్మాగారాన్ని ఏర్పాటు చేసే ఉద్దేశ్యం కోసం 2005 ఫిబ్రవరి 3 న సైప్రస్ లో స్థాపించబడిన బెర్గర్ సైప్రస్ అనే సంస్థలో ఈ సంస్థ పెట్టుబడి పెట్టింది. 2005-06 సంవత్సరంలో కంపెనీ జమ్మూలోని తమ కొత్త 2400 MTPA పౌడర్ కోటింగ్ ప్లాంట్ లో వాణిజ్య ఉత్పత్తిని ప్రారంభించింది. 2007 సంవత్సరం(ఏప్రిల్)లో 9000 MTPA సామర్ధ్యం కలిగిన కంపెనీకి చెందిన జమ్మూ రెసిన్ ప్లాంట్ ఉత్పత్తిని ప్రారంభించింది. భారతదేశంలో ఆటోమొబైల్స్, విడిభాగాల్లో ఉపయోగించే ప్లాస్టిక్ సబ్ స్ట్రేట్ ల కొరకు కోటింగ్ ల తయారీ, అమ్మకం కొరకు ఒక కంపెనీని ఏర్పాటు చేయడం, నిప్పాన్ బీ కెమికల్ కంపెనీ లిమిటెడ్ జపాన్ తో కంపెనీ జాయింట్ వెంచర్ అగ్రిమెంట్ కుదుర్చుకుంది.
అవార్డులు
ఈ సంస్థ అభివృద్ధి తో పాటు దేశంలో ఉన్న ప్రభుత్వ, ప్రభుత్వేతర సంస్థల నుంచి అవార్డులను పొందింది.
మూలాలు
వర్గం:1923 స్థాపితాలు వర్గం:స్వాతంత్ర్య పూర్వ సంస్థలు వర్గం:రసాయన పరిశ్రమ వర్గం:పశ్చిమ బెంగాల్ పరిశ్రమలు వర్గం:ప్రైవేట్ పరిశ్రమలు వర్గం:పెయింట్స్
కరసంగల్
వర్గం:కాంచీపురం జిల్లా గ్రామాలు
సంకీర్ణ సంఖ్యలు
గణిత శాస్త్రము లో సంకీర్ణ సంఖ్యలు ఒక రకమైన అంకెలు. వీటికి గణితంలో వినియోగం అపారం. వీటిని జంట సంఖ్యలు అని కూడా అనొచ్చు.
ముందు సంకీర్ణ లేదా జంట సంఖ్యల అవసరం ఎలా వస్తుందో తెలుసుకుందాం. నిజ రేఖ (వాస్తవ రేఖ, en:real line) మీద గుర్తు పెట్టగలిగే సంఖ్యలని నిజ సంఖ్యలు (వాస్తవ సంఖ్యలు, en:real numbers) అంటారు. నిజ రేఖ మీద ఒక చోట ఒక చుక్క పెట్టి అక్కడ 0 వేసి, అక్కడనుండి, కొలబద్ద సహాయంతో 1, 2, 3, ..... అనుకుంటూ ఓపిక ఉన్నంత సేపు కుడిపక్కకి జరుగుతూ చుక్కలు పెట్టుకుంటూ పోవచ్చు. సున్న నుండి ఎడం పక్కకి జరుగుతూ -1, -2, -3,..... అనుకుంటూ కూడా చుక్కలు పెట్టగలం. అలాగే ½, 2/3, అనుకుంటూ మనకి తోచిన నిష్ప సంఖ్యలు లేదా అకరణీయ సంఖ్యలు (en:rational numbers) ఉనికిని గుర్తు పెట్టవచ్చు. నిష్పత్తి రూపంలో రాయడానికి కుదరని
√2
వంటి అనిష్ప సంఖ్యలని లేదా కరణీయ సంఖ్యలని (:en:irrational numbers), π, e, మొదలైన లోకోత్తర సంఖ్యలు లేదా బీజాతీత సంఖ్యలు (en:transcendental numbers) ని కూడా ఈ నిజ రేఖ మీద గుర్తించవచ్చు.
కల్పన సంఖ్యలు (Imaginary Numbers)
కొన్ని సందర్భాలలో – ప్రత్యేకించి సర్వసాధారణంగా ఎదురయ్యే వర్గ సమీకరణాలని పరిష్కరించే సందర్భాలలో కూడా - రుణ సంఖ్యలకి వర్గమూలం తియ్యవలసిన అవసరం వస్తూ ఉంటుంది. ఉదాహరణకి అనే వర్గ సమీకరణం యొక్క రెండు మూలాలు (roots) లేదా శూన్యస్థానాలు లేదా శూన్యాలు (zeros) లెక్క కట్టేటప్పుడు
√−4
అనే గణిత ప్రక్రియ (అంటే, రుణ 4 కి వర్గమూలం తియ్యడం) చెయ్యవలసిన అవసరం వస్తుంది. ఇక్కడ
అంటే "ఏ రెండు సర్వసమానమైన సంఖ్యలని గుణిస్తే ఫలితం (- 4) అవుతుంది?" అని అర్థం. ఇది అసంభవమైన పని; ఎందుకంటే రెండు సర్వసమానమైన సంఖ్యలని (రెండూ ధన అయినా, రెండూ రుణ అయినా) వాటిని గుణిస్తే వచ్చే సమాధానం ఎల్లప్పుడు ధన సంఖ్యే అవుతుంది కదా. అంటే రుణ సంఖ్యకి వర్గమూలం తియ్యడం అనే పని అసంభవం. కాని ఇలా రుణ సంఖ్యకి వర్గమూలం తియ్యవలసిన పని తరచు ఎదురవుతూ ఉంటుంది. కాని నిజ రేఖ మీద తారసపడే సంఖ్యలలో ఈ రకం లక్షణం ఉన్న సంఖ్యలు లేవు. లేదా, ఈ రకం సంఖ్యలకి నిజ రేఖ మీద చోటు లేదు. సంకలనం, వ్యవకలనం, గుణకారం, భాగహారం చేసినప్పుడు ఎదురయిన సంవృతం (closure) లాంటి పరిస్థితి కాదు ఇది. అంతకంటే విషమమైనది.
ఈ పరిస్థితిని ఎదుర్కోడానికి మనకి కొత్త జాతి సంఖ్యలు కావాలి. వాటికి ఏ లక్షణం ఉండాలి? అన్ని విధాలా సర్వసమానంగా ఉన్న రెండింటిని తీసుకుని గుణిస్తే రుణ సంఖ్య రావాలి. అదీ మన కోరిక. ఎలా ఈ కోరిక తీర్చడం?